Az újraélesztett dán focista fél évig biztosan nem léphet pályára
Az Európa-bajnokságon újraélesztett dán futballista, Christian Eriksen hamarosan visszatér klubjához, ahol az Inter orvosai fogják tesztelni, hogy kiderüljön, játszhat-e még profi szinten a milánói együttesben.
Mint ismert, a 29 éves focista szíve a Finnország elleni Eb-csoportmeccsen állt le. A gyors orvosi beavatkozásnak köszönhetõen sikerült újraéleszteni a pályán, majd azonnal kórházba szállították. Eriksen mellkasába egy szívritmus-szabályozó eszközt ültettek, ami képes megakadályozni a hirtelen szívleállást.
A Sky Sports információi szerint Christian Eriksen a jövõ héten tér vissza a milánói együtteshez, ahol újabb tesztek várnak majd rá. Amennyiben Eriksen ismét a Serie A-ban szeretne játszani, az orvosoknak meg kell elõbb gyõzõdniük arról, hogy a defibrillátor nélkül is képes-e a legmagasabb szinten teljesíteni. Ugyanis az olasz törvények minden olyan sportolót eltiltanak a profi karriertõl, akinél szívrendellenességet tapasztalnak. 

Azonban amennyiben a dolgok jól alakulnak Eriksen számára, még úgy is valószínûtlennek tûnik, hogy a következõ hat hónapban pályára lépjen.